שיחה:נמרוד שיין

message: ו, נתקלתי בבעיה מסוימת בערך הזה ואשמח לחוות דעתכם. הכותבת הביאה ביקורות (מחמיאות) על כתיבתו של נשוא הערך, אולם שתיהן לקוחות מאתרים בעלי גוון מסחרי - האחת מאתר ההוצאה לאור של הספר, דרכו ניתן לרכוש אותו, והשנייה מאתר מכירות ספרים (קישור שאותו הסרתי, כדי שכמקובל אצלנו, לא ניתן במה לאתר פרסומי-שיווקי). שתי הביקורות נראות ככאלה שהוזמנו על ידי ההוצאה לאור. בד"כ אנו רגילים להביא ביקורות המתפרסמות באתרי חדשות או אתרים העוסקים בתרבות. מכיוון שזה אינו המצב כאן, אשמח לדעת האם ראוי להשאיר את הפרק הזה. בברכה, לירון Ldorfman • שיחה 02:35, 14 בדצמבר 2019 (IST)
replies: text: בוקר טוב Ldorfman. אני לא מנסה להרים פה משהוא שיווקי ואין לי כל ענין מסחרי בכתביו ושום קשר אליהם. הבאתי את הביקורות על ספריו שכתבו עליו משוררים ידועים בדומה לביקורות שראיתי שקיימות בערכים על משוררים אחרים כמו אגי משעול שגם לה יש חלק שעוסק בביקורות שכתבו עליה קולגות. במקום למחוק את זה אולי תגיד לי איך נכון לכתוב את זה אחרת כדי שאשפר את הערך. תודה על הביקורת ושבת נעימה. רויטל גולדשמיד - שיחה 14:27, 14 בדצמבר 2019 (IST)
replies: text: :את מוזמנת להביא ביקורות על שירתו שנכתבו באתרים שאינם קשורים להוצאה לאור או למיזם שיווקי כלשהו. זה מה שאנו עושים בד"כ. Ldorfman • שיחה 14:42, 15 בדצמבר 2019 (IST)
replies: text: ::אני מסכים איתך, לירון.  ציטוטים ללא מקור חיצוני לבית ההוצאה, שחזקה עליו שעניינו קידום מכירות, אינם תוכן הולם לפרק ההערכה של שירתו של שיין אצלנו.  אם מר שיין או גב' גולדשמיד יודעים על ביקורות על הספר שפורסמו בבמה ספרותית (כגון מוסף ספרותי בעיתונות המרכזית, או בכתב-עת ספרותי), נשמח לשלבם בערך.  (כשלעצמו, הוא נראה לי גבולי מבחינת סף החשיבות האנציקלופדית, אבל איני מניח תבנית חשיבות לעת עתה.) Ijon - שיחה 20:08, 15 בדצמבר 2019 (IST)
replies: text: ::: בוקר טוב לשניכם, לוקחת לתשומת ליבי. ביקשתי מהמשורר שיעביר אלי ביקורות שלא מבית ההוצאה לאור ושאין בהן חשש לאיזה "ספין מכירות" או שלא בטעות יובנו באופן לא ראוי. אני אעדכן את הערך במהלך היום בהמלצות שהוא יעביראלי ממקורות אחרים. רויטל גולדשמיד - שיחה 09:30, 16 בדצמבר 2019 (IST)
replies: text: ::::אבקש את דעתך המלומדת על השינויים Ldorfman, מחקתי את הביקורות של העורכת לי ממן ושל אגי משעול מאתרי ההוצאה לאור והבאתי מקורות אחרים. השארתי את הביקורת של פרופ. ויכרט שאומנם מופיעה באתר ההוצאה לאור אבל הפרופ. שייך להוצאה מתחרה ומכיוון שכך ושלמרות זאת בחר לשבח את ספרו של שיין, חשבתי שראוי להשאיר את הביקורת שלו. תקן אותי אם אני טועה.

text: ::::רציתי לשאול בהזדמנות זו - יש בידי שיר של המשורר שפורסם בעיתונות כתובה ולא אינטרנטית. במידה וארצה לצרף את השיר כתמונת JPG כרפרנס/קישור חיצוני.. איך אני מצרפת? כמו תמונה? האם צריך לשלוח אישור כלשהוא לתצלום שיר מעיתון - אישור מהעיתון? מהמשורר שכתב? מה מקובל במקרה כזה ואיך מצרפים את זה תודה על העזרה. רויטל גולדשמיד - שיחה 15:42, 16 בדצמבר 2019 (IST)
replies: text: :::::ללא אישור לשחרור תמונה כזו תחת רשיון חופשי מבעלי זכויות היוצרים (במקרה זה לדעתי גם המשורר וגם העיתון) אי אפשר להעלות תמונה כזו. ושימי לב שלא מדובר באישור כללי מסוג "אני מסכים שיופיע בוויקיפדיה" - אלא הסכמה לשחרור תחת תנאי הרשיון החופשי שבשימוש קרן ויקימדיה. Dovno - שיחה 23:31, 16 בדצמבר 2019 (IST)
replies: text: ::::::דב צודק. הנוסח לאישור הוא זה שבמסגרת בתחתית הדף "ויקיפדיה:OTRS". בקצרה, יש לאפשר כל שימוש בתכנים, כולל שימוש מסחרי. Ldorfman • שיחה 09:47, 23 בדצמבר 2019 (IST)
replies: text: ::::::: תודה לשניכם על ההערות המלמדות. לעת עתה אני לא אוסיף תוכן מסוג זה אבל לכשאצטרך בערכים נוספים שאני מעונינת לכתוב - אז אזכור מה צריך ואיך. חג שמח רויטל גולדשמיד - שיחה 10:20, 23 בדצמבר 2019 (IST)
replies: text: ::::::::HaShumai וקרן, בערך מצוטטות שלוש ביקורות ארוכות, האם לדעתכם יש להן מקום ?  ב-18:43, 29 בדצמבר 2021
replies: text: :::::::::תודה על התיוג! וכל הכבוד לערנות העקבית של  לנושאים החשובים האלו. לשמחתי כבר היו מספר דיונים במזנון סביב הנושא, פה אפילו עלה בידי לסמן באופן פרודוקטיבי גבולות גזרה של איך כן ואיך לא נכון לצטט, כדי לוודא שהציטוטים לא יחטאו בכתיבה יח"צנית. המידע המלא נמצא כאן. כלל הבסיס הוא "למעט מקרים נדירים ביותר[3], אין לספק ציטוטים מחמיאים[4] בערכים של חברות, אישים בני זמננו או מוצרים בני זמננו (לרבות סרטים, ספרים ויצירות נוספות, שיש מי שפועל לקדם את מכירותיהם)", אולם הערה 3 מסייגת מקרים נדירים כ:"למשל, ציטוט ספציפי מאוד ובולט בחשיבותו, לדוגמה: נימוק במעמד הענקת פרס משמעותי, או דעתה של פזמונאית על לחן שנכתב לשירה", כך שהציטוט האחרון בפרק "כשר". הערה 3 מסבירה למה: "בעייתי לציין דעה נבחרת של איש אחד או כמה בודדים. למה נבחרה דווקא דעתם? אנו עלולים להסתכן בקטיף דובדבנים שימנע מהערך אובייקטיביות. הדבר נכון גם לדעות אישיות ולביקורות מקצועיות של מבקרים מוערכים בתחומם שהתפרסמו בעיתונים או באתרים ידועים. בפרט, ציטוט חיובי בערך של מוצר/שירות שעדיין מניב רווחים בצורה כלשהי - אין לכלול, לא משנה מאיזה מקור או מיהו הדובר. אין זה משנה אם הציטוט ישיר או עקיף. ראו בפרק הדוגמאות". פרק הדוגמאות עוסק ב"איך כן", למשל, כתיבה אנציקלופדית חופשית ללא ציטוטים המסכמת יחד מספר ציטוטים ומכניסה לערך לא רק את הדברים הטובים ביותר (בוודאי לא משפטים ספציפיים המתאימים לאג'נדה של הכותב). מציע לראות בדף המדיניות עצמו. בהתאם לכל זה, אני מסיר את שלושת הציטוטים שלא עומדים בכללים אלו, ואשמח מאוד אם למישהו יתחשק להרים את הכפפה ולכתוב סיכום של מספר ביקורות יחד, כמודגם בדף המדיניות. איש השום (HaShumai) - כתבו לי הודעה - מחשבות על ייעול מחלוקות 12:52, 30 בדצמבר 2021 (IST)
thread_title:  האם ראוי להשאיר את החלק העוסק בביקורת על שיריו 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.yedhaifa.co.il/epapers/magazines/1689/26/?fbclid=IwAR2y0WsuC7VimxXNKRKV4JjBwQfJDNQ48iggNGa69UMDeVYX02bQweI1vMY נמצא כקישור שבור. מומלץ להוסיף https://web.archive.org/web/20220728191326/https://www.yedhaifa.co.il/epapers/magazines/1689/26/?fbclid=IwAR2y0WsuC7VimxXNKRKV4JjBwQfJDNQ48iggNGa69UMDeVYX02bQweI1vMY לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:53, 14 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)